Què van abocar al mar quan van derruir les fàbriques?
La policia local de Badalona ha acordonat una part de la platja del Cristall i hi ha prohibit el bany després que s'hagi trobat un artefacte sospitós a l'aigua, submergit a dos metres de profunditat i a uns quinze de la platja. Un banyista ha localitzat el possible artefacte cap al migdia ha donat l'avís, segons que ha informat Protecció Civil. Diversos especialistes de la Guàrdia Civil s'han desplaçat al lloc per examinar l'origen i les característiques de l'artefacte. Un cop finalitzada la inspecció de la zona, l'alcalde de Badalona, Àlex Pastor, ha explicat que segons els dos submarinistes tot sembla indicar que l'objecte podria ser un pilar de formigó d'alguna antiga estructura industrial abocada al mar. De fet, Pastor ha afegit que s'han trobat diverses estructures similars. 'En aquesta zona de Badalona hi havia moltes fàbriques, i quan es van derruir es van abocar al mar molta runa', ha detallat.
molta runa